**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO NURAŠYMO, IŠARDYMO ir likvidavimo**

2016 m. birželio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 6 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 8.1, 13.1.1 papunkčiais, Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-38 „Dėl Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo patvirtinimo“, 8.1, 12.1.1 papunkčiais, atsižvelgdama į Molėtų r. Balninkų pagrindinės mokyklos direktoriaus 2016 m. balandžio 14 d. įsakymą Nr. V-15 „Dėl ilgalaikio nekilnojamojo turto pripažinimo nereikalingu arba netinkamu (negalimu) Balninkų pagrindinės mokyklos funkcijoms vykdyti ir siūlymo Molėtų rajono savivaldybės administracijai nurašyti šį turtą“,

Molėtų rajono savivaldybės taryba nusprendžia:

* 1. Nurašyti pripažintą netinkamu (negalimu) naudoti Molėtų rajono savivaldybei nuosavybės teise priklausantį ir šiuo metu Molėtų r. Balninkų pagrindinės mokyklos patikėjimo teise valdomą, bet veiklai nenaudojamą dėl fizinio ir funkcinio nusidėvėjimo nekilnojamąjį turtą, esantį Molėtų r. sav., Balninkų sen., Balninkų mstl., Gedimino g. 10:
  2. 132,75 kv. m valgyklą, plane pažymėtą 3E1mp, kurios unikalus Nr. 6291-0001-5031, registro Nr. 90/71853, įsigijimo vertė – 3362,07 Eur, likutinė vertė – 0 Eur;
  3. 18,72 kv. m garažą, plane pažymėtą 5I1ž, kurio unikalus Nr. 6291-0001-5053, registro Nr. 90/71853, įsigijimo vertė – 109,63 Eur, likutinė vertė – 0 Eur;
  4. šulinį, plane pažymėtą 5H0b, unikalus Nr. 6291-0001-5100, registro Nr. 90/71853, įsigijimo vertė 182,72 Eur, likutinė vertė – 0 Eur;
  5. rezervuarą, plane pažymėtą 3H0g, unikalus Nr. 6298-0002-8034, registro Nr. 90/65900, įsigijimo vertė 2250,51 Eur, likutinė vertė – 0 Eur;
  6. rezervuarą, plane pažymėtą 4H0g, unikalus Nr. 6298-0002-8045, registro Nr. 90/65900, įsigijimo vertė 2250,51 Eur, likutinė vertė – 0 Eur.

1. Įpareigoti Molėtų r. Balninkų pagrindinės mokyklos direktorę Viliją Budrionienę išardyti ir likviduoti šio sprendimo 1 punkte nurodytą turtą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras